ભારતીય ક્રિકેટ ટીમમાં ઓલરાઉન્ડર તરીકે પોતાનું સ્થાન પાકું કરી ચૂકેલ હાર્દિક પંડ્યાએ ચેન્નાઇમાં રવિવારે રમાયેલ ઑસ્ટ્રેલિયા સામેની પહેલી જ વન ડે મેચમાં પોતાની શાનદાર રમતનો પરચો આપ્યો હતો. આ મેચની 37મી ઓવરમાં એડમ ઝંપાની બોલિંગ પર હાર્દિકે સતત ત્રણ છગ્ગા ફટકાર્યા હતા. હાર્દિક પંડ્યાએ આ વર્ષે ત્રણ વાર આ કમાલ કરી બતાવ્યો છે. ચેમ્પિયન્સ ટ્રોફીમાં તેમણે ઇમાદ વસીમની બોલિંગ પર સતત ત્રણ છગ્ગા ફટકાર્યા હતા. ચેમ્પિયન્સ ટ્રોફીમાં જ શાદાબ ખાનની ઓવરમાં પણ તેમણે આ જ કામલ કર્યો હતો.